CELEX: 32010R1034
Language: lt
Date: 2010-11-15 00:00:00
Title: 2010 m. lapkričio 15 d. Komisijos reglamentas (ES) Nr. 1034/2010, kuriuo iš dalies keičiamos Reglamento (EB) Nr. 1082/2003 nuostatos, susijusios su galvijų identifikavimo ir registravimo reikalavimais  Tekstas svarbus EEE

16.11.2010   
            
            
               LT
            
            
               Europos Sąjungos oficialusis leidinys
            
            
               L 298/7
            
         KOMISIJOS REGLAMENTAS (ES) Nr. 1034/2010
   2010 m. lapkričio 15 d.
   kuriuo iš dalies keičiamos Reglamento (EB) Nr. 1082/2003 nuostatos, susijusios su galvijų identifikavimo ir registravimo reikalavimais
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1760/2000, nustatantį galvijų identifikavimo bei registravimo sistemą, reglamentuojantį jautienos bei jos produktų ženklinimą ir panaikinantį Tarybos reglamentą (EB) Nr. 820/97 (1), ypač į jo 10 straipsnio įžanginį sakinį ir d punktą,
   kadangi:
   
               (1)
            
            
               2003 m. birželio 23 d. Komisijos reglamente (EB) Nr. 1082/2003, nustatančiame išsamias Europos Parlamento ir Tarybos reglamento (EB) Nr. 1760/2000 įgyvendinimo taisykles dėl minimalaus patikrinimų, kurie turi būti atliekami pagal galvijų identifikavimo bei registravimo sistemą, lygio (2), išdėstyti minimalūs tokių patikrinimų reikalavimai.
            
         
               (2)
            
            
               Remiantis patirtimi, įgyta įgyvendinus Reglamente (EB) Nr. 1082/2003 nustatytas tikrinimo vietoje nuostatas, kaip nurodyta metinėse ataskaitose, ir įgyvendinus avinių ir ožkinių rūšių gyvūnų patikrinimų vietoje nuostatas, kaip išdėstyta Reglamente (EB) Nr. 1505/2006 (3), kasmet tikrinamų ūkių ir gyvūnų dalis yra mažinama. Paprastai turėtų būti tikrinami visi ūkyje esantys gyvūnai. Tačiau ūkiuose, kuriuose yra daugiau nei 20 gyvūnų, kompetentingoms institucijoms reikėtų leisti tikrinti tik tam tikrą tipišką atrinktų gyvūnų kiekį.
            
         
               (3)
            
            
               Be to, Reglamente (EB) Nr. 1082/2003 nustatyta, kad valstybės narės turi pateikti metinę ataskaitą Komisijai, parengtą pagal to reglamento I priede pateiktą pavyzdį, ir nurodyti su minėtų patikrinimų vykdymu susijusią informaciją.
            
         
               (4)
            
            
               Metinei ataskaitai renkami duomenys turėtų atitikti siekiamus tikslus ir būti jiems proporcingi. Kad ataskaita būtų tikslesnė ir proporcingesnė, reikėtų supaprastinti tam tikrus Reglamente (EB) Nr. 1082/2003 išdėstytus reikalavimus ir to reglamento I priede pateiktą pavyzdį; tokiu būdu būtų teikiama su patikrinimų vykdymu labiau susijusi informacija.
            
         
               (5)
            
            
               Todėl Reglamentas (EB) Nr. 1082/2003 turėtų būti atitinkamai iš dalies pakeistas.
            
         
               (6)
            
            
               Šiame reglamente nustatytos priemonės atitinka Žemės ūkio fondų komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1082/2003 iš dalies keičiamas taip:
   
               1)
            
            
               2 straipsnio 1 ir 2 dalys keičiamos taip:
               „1.   Kompetentinga institucija kasmet atlieka patikrinimus bent 3 % ūkių.
               2.   Tačiau, jeigu atliekant 1 dalyje nurodytus patikrinimus nustatoma daug Reglamento (EB) Nr. 1760/2000 nesilaikymo atvejų, per kitą metinės patikros laikotarpį ši mažiausia patikrinimų procentinė dalis padidinama.“
            
         
               2)
            
            
               3 straipsnis pakeičiamas taip:
               „3 straipsnis
               Kompetentinga institucija tikrina visų ūkyje esančių gyvūnų identifikavimo duomenis.
               Tačiau, jei ūkyje yra daugiau nei dvidešimt gyvūnų, kompetentinga institucija, vadovaudamasi tarptautiniu mastu pripažintais standartais, gali nuspręsti patikrinti atrinktų tipiško skaičiaus gyvūnų identifikavimo priemones, jeigu tikrintų gyvūnų skaičiaus pakanka, kad būtų galima nustatyti (95 % patikimumu), jog šių gyvūnų augintojai 5 % atvejų nesilaikė Reglamento (EB) Nr. 1760/2000 nuostatų.“
            
         
               3)
            
            
               5 straipsnio 1 dalies b punktas pakeičiamas taip:
               
                           „b)
                        
                        
                           patikrintų ūkių skaičius;“
                        
                     
         
               4)
            
            
               I priedas iš dalies keičiamas pagal šio reglamento priedą.
            
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. lapkričio 15 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 204, 2000 8 11, p. 1.
   
      (2)  OL L 156, 2003 6 25, p. 9.
   
      (3)  OL L 280, 2006 10 12, p. 3.
   
      PRIEDAS
      Reglamento (EB) Nr. 1082/2003 I priedas pakeičiamas taip:
      
         
            „I PRIEDAS
            
               Pagal Reglamento (EB) Nr. 1760/2000 I antraštinę dalį atliktų patikrinimų rezultatai
            
            1.   Bendra informacija apie ūkius ir gyvūnus
            
                        Bendras valstybėje narėje esančių ūkių skaičius užregistruotas ataskaitinio laikotarpio pradžioje (1)
                        
                     
                     
                         
                     
                  
                        Bendras per ataskaitinį laikotarpį patikrintų ūkių skaičius
                     
                     
                         
                     
                  
                        Bendras valstybėje narėje užregistruotų gyvūnų skaičius ataskaitinio laikotarpio pradžioje (1)
                        
                     
                     
                         
                     
                  
                        Bendras per ataskaitinį laikotarpį ūkiuose patikrintų gyvūnų skaičius
                     
                     
                         
                     
                  2.   Reglamento (EB) Nr. 1760/2000 nuostatų nesilaikymas
            
                        Ūkiai, kuriuose nesilaikoma nuostatų
                     
                     
                         
                     
                  Remiantis Komisijos reglamentu (EB) Nr. 494/98 (2) nustatytos nuobaudos
            
                         
                     
                     
                        Susiję gyvūnai
                     
                     
                        Susiję ūkiai
                     
                  
                        
                                    1.
                                 
                                 
                                    Atskirų gyvūnų judėjimo apribojimas
                                 
                              
                     
                         
                     
                     
                         
                     
                  
                        
                                    2.
                                 
                                 
                                    Visų ūkyje esančių gyvūnų judėjimo apribojimas
                                 
                              
                     
                         
                     
                     
                         
                     
                  
                        
                                    3.
                                 
                                 
                                    Gyvūnų sunaikinimas
                                 
                              
                     
                         
                     
                     
                         
                     
                  
                        Iš viso
                     
                     
                         
                     
                     
                         
                     
                  
      
      
         (1)  Arba kita valstybės narės gyvūnų statistikos tikslais nustatyta atskaitomybės data.
      
         (2)  OL L 60, 1998 2 28, p. 78.“